D agi Yidir yewwi-d ɣef uweṣṣi n tyemmat i mmi-s, imi di tmetti taqbaylit d tarwa-s i tesɛa d asirem di tudert-is, xas ad yili yeččur wul-is seg urfan d lehmum it-yettmagaren yal tikelt di ddunit-is, maca mi ara twali tarwa-s ɣer tama-s yettuɣal-it-id usirem, akken daɣen tayemmat tezga ttetweṣṣi mmi-s ɣef tegmat acku win ur nesɛi tagmat yezga yettwaḥqer di ddunit,di tseddart-agi Yidir ibeggen-d amek it-t-weṣṣi tyemmat mmi-s, teqqer-as ad iḥader gema-s ad ibedd ɣur-s ad t-yaf ɣer tuyat-is akken ad magren ussan-nsen di lehna d talwit, ad ttitim tegmat gar-asen ilebda, ay-agi iban-d mi i d-yenna "Win ur nesɛi tagmat meḥqur", akken daɣen tayemmat ttetweṣṣi mmi-s ɣef trrugza d tissas d tebɣest, akkenad yesɛu awal gar yemdanen, imi argaz mebla tissas am uxxam mebla lssas, ɣef ay-agi tayemmat ttetweṣṣi mmis yal ass ɣer wayen yelhan.